# Sent Cristòli de Blaia

Sent Cristòli de Blaia e non pas Sent Cristolin de Blaia (en francés Saint-Christoly-de-Blaye) es una comuna gavaia de Bordalés situada dens lo departament de Gironda de la region de Novèla Aquitània, ancianament d'Aquitània.

## Toponimia

Las fòrmas ancianas son : Xtofle en 1240, parochiis de Sancti-Christophorii en 1273, Sent Cristole en 1359, par. Sancti-Christophorii Blaviensis en 1360. Un aute nom de Sent Cristòli es (Sent Cr.) de Canac.
Saint-Christoly ven dau grèc Christophoros, « portaire dau Crist », martir dau sègle III.
Segon Negre, citat per B. Boyrie-Fénié, e Bénédicte Boyrie-Fénié era-medisha, Christoly es un testimòni dau substrat occitan. Christoly ven dau grèc Christophóros, [tractat coma] paroxitòn segon B. Boyrie-Fénié [i a tanben una varianta (regulara) proparoxitonica, veire Saint-Christophe-de-Double ], que passa a Cristofòl, contractat en Cristòl, pui relatinizat graficament en Christoly, emb l'accent tonic avançat sus -y dempui que lo lòc es francés.
En realitat (fòrma de 1359) Cristòl passa a Cristòle (lo gascon accèpta pas -l finala), emb la vocala de sosten barrada en -i près de Bordèu e en Medòc, probablament per de rasons foneticas e exterioras a tota latinizacion, perqué lo fenomèn concernís d'autres mots, resultats, justament, de proparoxitòns en general. Shens parlar dau quite sent que manca dens l'atestacion de 1240, venguda de l'abadia Senta Crotz de Bordèu, lo passatge de *Cristòfle a Cristòle entre lo sègle XIII e lo sègle XIV seré a precisar (se la prumèira fòrma es pas convencionala). Sent Cristòli es lo nom de la parròpia. Canac, probablament lo nom d'origina, ven, coma Chanac, dau nom latin d'òme Canus, emb lo sufixe -acum, latinizacion dau sufixe gallic -*acon. Seré donc una propietat rurala d'origina galloromana.

## Istòria

Sent Cristòli èra una vicaria perpetuala (estatut inferior a parròpia).

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| març 2014 | (2026) | Murielle Picq | divèrs dreta | prumèira vice-presidenta de la CC de Blaia (2014-) |
| junh 1995 | 2014 | Bernard Peraldi | UMP | retirat, president de la CC dau canton de Saint-Savin (2008-2014) |
| | 1995 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 2031, totala: 1992 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 1 877 | 1 914 | 1 987 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 1 877 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 1 807 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 616 | 1 621 | 1 687 | 1 733 | 1 765 | 1 771 | 1 836 | 1 890 | 1 882 1 933 |
| 2009 | 2010 |
| 1 914 1 967 | 1 947 2 000 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2019 la populacion èra de 1904 abitants e la densitat èra de 67,85 ab/km².

## Véser tanben

* Comunas de Gironda

## Ligams extèrnes

* Saint-Christoly sus lo site de l'Insee

## Nòtas

* ↑ https://web.archive.org/web/20210629041308/https://opinion.jornalet.com/laurenc-revest/blog/3137/nota-sus-la-reculada-de-loccitan-en-lo-nord-de-gironda-e-lextrema-sud-de-la-charanta-marit
* ↑ https://gallica.bnf.fr/ark:/12148/bpt6k9616679v/f109.item.zoom p. NP
* 1 2 Bénédicte Boyrie-Fénié, Dictionnaire toponymique des communes. Gironde, ed. CAIRN e Institut Occitan, Pau, 2008, p. 276
* 1 2
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 592, a St-Christaud
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 171
* Portau de Guiana
* ↑ Véser Sent Cristòli en Medòc, qu'a lo meteis nom de substrat occitan.